**VABILO K SODELOVANJU PRI KOPRODUKCIJAH UPRIZORITVENIH UMETNOSTI – prijave podaljšane do 1. junija**

Nevladne organizacije, društva in zasebne ali javne zavode ter festivale vabimo k sodelovanju v okviru uprizoritvenega programa Cankarjevega doma v letu **2021**.

Prijave je treba oddati najpozneje **do 1. junija 2020.**Odgovore o odločitvi vam bomo posredovali do **22. junija 2020**.

Z vabilom spodbujamo:

* umetniške dogodke iz uprizoritvene umetnosti, ki vključuje različne oblike, prakse in izraze gledališke ustvarjalnosti – (raziskovalne) gledališke predstave, sodobni ples, fizično gledališče itd.;
* intermedijske umetnosti in druge sodobne umetniške prakse, ki v izrazu novih možnosti segajo čez meje etabliranih umetnostnih zvrsti, pri čemer se kreativno in v polemičnem družbenem kontekstu navezujejo na uporabo novih tehnologij, novih medijev, segajo pa tudi na presečišče znanosti in umetnosti; to so lahko instalacije, performansi, intervencije v javnem prostoru z umetniškim sporočilom in angažmajem itd.;
* sodelovanja z različnimi festivali uprizoritvenih umetnosti.

**Vabilo vključuje projekte za odraslo občinstvo ter za otroke in mladino.**

Tematika predstav **ni določena**, zato k sodelovanju vabimo ustvarjalce **najrazličnejših tematik**.

**Prednost pri izbiri imajo projekti, vezani na ustvarjalni opus pisatelja Fjodorja Mihajloviča Dostojevskega, in projekti, ki se ukvarjajo z žanrom glasbenega gledališča.**

Zanimajo nas projekti za odrasle, mladino in otroke, ki so primerni za naslednje dvorane Cankarjevega doma: Kosovelovo, Štihovo, Linhartovo dvorano, Klub Cankarjevega doma, Dvorano Duše Počkaj.

Vabilo k sodelovanju **ne vključuje debitantov**. Producent in avtor morata imeti vsaj eno javno uprizorjeno in pri strokovni javnosti recenzirano delo.

Producent mora biti pravni subjekt, registriran za omenjeno dejavnost, Cankarjev dom se v produkcijo predstave vključuje kot koproducent.

Producent predstave, ki zastopa umetnico ali umetnika, sam zagotavlja vsa potrebna finančna sredstva za realizacijo predstave (avtorske honorarje, umetniško in morebitno lastno tehnično ekipo za vaje in ponovitve predstav, finančna sredstva za izdelavo scene, kostumov, glasbe, rekvizitov, video gradiva, promocijo, plačilo avtorskih pravic itd.) in se v tem smislu prijavlja na ustrezne razpise (MZK, lokalne skupnosti ipd.).

**Cankarjev dom v vlogi koproducenta predstave ali festivala zagotavlja:**

– prostor za vaje v dogovorjenih terminih in dvorano za izvedbo predstav;

– tehnično opremo Cankarjevega doma, ki bo na voljo v dogovorjenih dvoranah in terminih;

– sodelovanje dogovorjenega tehničnega osebja Cankarjevega doma pri scenskih postavitvah, svetlobni in zvočni podobi projekta;

– sodelovanje pri promociji in marketingu projekta na podlagi vnaprej dogovorjene promocijske naloge;

– hostesno in varnostno službo za izvedbo premiere in ponovitev;

– prodajo vstopnic v Informacijskem centru CD.

Vložek Cankarjevega doma bo predstavljen v pogodbi o koprodukciji.

PRIJAVNA POLA

|  |  |
| --- | --- |
| Naziv producenta: |  |
| Matična številka: |  |
| Davčna številka: |  |
| Naslov producenta: |  |
| Telefonska številka producenta: |  |
| Elektronska pošta producenta: |  |
| Spletna stran producenta: |  |
| Ime in naslov avtorja predstave (režiserja, koreografa): |  |
| Mobilni telefon avtorja predstave: |  |
| Elektronski naslov avtorja predstave: |  |
| Naziv projekta in komu je namenjen (odrasli, osnovnošolci): |  |
| Zvrst (plesna, gledališka, gibalna, multimedijska predstava ipd.): |  |
| Predvidena umetniška in tehnična ekipa producenta (s posebnim pripisom, kadar gre za posameznike samozaposlene v kulturi): |  |
| Projekt želimo realizirati v naslednji dvorani (Štihova, Kosovelova dvorana, Klub CD, Linhartova dvorana): |  |
| Projekt bi radi realizirali v mesecu: |  |
| Želeno število ponovitev po premieri: |  |

Podatki o avtorju predstave (režiser, koreograf, avtor koncepta …). Dosedanje delo, nagrade, najpomembnejša gostovanja v tujini (najmanj tri tisoč in največ šest tisoč znakov s presledki):

Vsebina oz. koncept projekta, najmanj štiri tisoč petsto in največ deset tisoč znakov s presledki:

Vsi doslej znani tehnični elementi predstave:

Okvirna finančna konstrukcija projekta (AH, izdelava scene, kostumov, promocija itd.). Finančna konstrukcija naj vključuje izdatke do premiere in predvidene ponovitve.

Obvezne priloge k prijavni poli so:

* izbrane recenzije predstav (za tiste, ki so bile izvedene v koprodukciji s CD, ni potrebno),
* video zapis oziroma link do njega zadnjega dela avtorja, ki se prijavlja.

Pravilno izpolnjeno prijavno polo in vse obvezne priloge pošljite do vključno **1. junija 2020**

s pripisom***UPRIZORITVENE UMETNOSTI***na naslov:

**Andrej Jaklič**

**Cankarjev dom**

**Prešernova 10**

**1000 Ljubljana**

Predstave z govorjeno besedo morajo biti uprizorjene v slovenščini, razen če obstajajo tehtni umetniški argumenti za uporabo tujega jezika (ali težko razumljivega dialekta). V tem primeru mora producent poskrbeti za ustrezen prevod.

Do **22. junija 2020** bomo prijavitelje obvestili o izboru. Prijavitelje izbranih projektov bomo povabili tudi na ustno predstavitev.

**Ljubljana, 20. aprila 2020**